En olies viskositet beskriver evnen til at flyde ved forskellige temperaturer. Ved for eksempel en 5W-30 olie er det første tal et udtryk for den laveste temperatur, hvor olien stadigvæk flyder.   W står for Winter og angiver viskositeten i kold tilstand. Det andet tal angiver flydeevnen ved driftstemperatur 100 °C.   Generelt giver lavere viskositet en hurtigere smøring ved koldstart, og højere viskositet giver bedre beskyttelse ved høje temperaturer.   Motorfabrikanterne vil gerne have så letflydende olier som muligt fx 0W-16 eller 0W-20 olier, da en letflydende olie genererer mindre friktion. Dermed skal der bruges færre kræfter til at bevæge motoren rundt, og det betyder reduceret brændstofforbrug.